**Floarea iubirii**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Boboc de trandafir eu sunt,

La o fereastră-n casă,

Nu simt al iernii aspru vânt,

De frig, nici că îmi pasă!

Privesc prin geamul aburit,

Afară, cum tot trec

Oameni cu pasul lor grăbit

Și timpul nu-l petrec!

Roșu boboc de trandafir

Iubirea prevestesc

Și aer proaspăt eu respir,

Cu iz duhovnicesc!

Să fiu văzut măcar o dată,

E tot ce eu visez,

De cel grăbit, are curată

Inima ce-i în crez!

Lega-voi în acea privire

Iubirea cea pierdută

Și voi aduce în simțire

Inima, că-i cernută!

Îmi voi desface rând pe rând

Petalele iubirii

Și voi opri timpul în gând

Să fiu sclavul privirii!

Nu voi mai fi roșu boboc

În ochii ce privesc,

Floare voi fi, cu un soroc:

Iubirea să-i găsesc!

În casa sufletului lui

El va avea parfum

De trandafiri, cum altul nu-i…

Iubirea-i va fi drum!